***Det kvinner vil ha*** (originaltittel: *What Women Want*) er en amerikansk spillefilm fra 2000. Den er en romantisk komedie, med Mel Gibson og Helen Hunt i hovedrollene. Regi er ved Nancy Meyers.

Filmen hadde norsk premiere 6. april 2001.

Sammendrag
----------

Nick Marshall fra Chicago, ble oppdratt av sin showgirl-mor i Las Vegas. Nick er en sjåvinist som er dyktig til å selge produkter til menn, og forføre kvinner. Han forventer snart å en forfremmelse hos firmaet sitt, Sloane Curtis, men sjefen hans, Dan, kunngjør i stedet at han har valgt å ansette Darcy McGuire i ett forsøk på å øke bedriftens appell ovenfor kvinner. I mellomtiden bor Nicks femten år gamle datter, Alex, hos ham samtidig som Nicks tidligere kone, Gigi, er på bryllupsreise sammen med hennes nye ektemann Ted. Alex ergrer seg over hvordan faren hele tiden overbeskytter henne når han skal møte Alex sin nye kjæreste Cameron, som er over atten år gammel.

Darcy gir personalet, inkludert Nick, i oppdrag å utvikle en ny serie annonse for en rekke feminine produkter. Når han skal teste enkelte produkter hjemme, faller Nick i et badekar fylt med vann samtidig som han holder en elektrisk hårføner. Han får ett elektrisk støt, og blir slått bevisstløs. Neste morgen våkner Nick, og oppdager at han har utviklet en ny gave: Han kan høre hva kvinner tenker. Han får et åpenbaring når han innser at de fleste kvinner, spesielt på arbeidsplassen hans, misliker ham og anser ham som en umoralsk slappfisk. Han besøker sin tidligere terapeut, Dr. Perkins (som heller ikke likte Nick) og hun oppfordrer ham til å bruke denne nye evnen hans til hans fordel.

Nick bruker sin nye telepati på Darcy for å stjele ideene hennes, og bruke ideene hennes som hans egne. Men han blir gradvis tiltrukket av henne. Nick blir med når datteren Alex skal kjøpe seg en ny kjole til en fest. Nick bruker telepati og oppdager at Alex har til hensikt å overnatte hos Cameron etter festen, og Nick forsøker å gi henne noen gode råd. Nick forteller henne at Cameron overhodet ikke er interessert i henne for den hun er, han er bare interessert i å ha sex med henne. Alex, som tror at Nick er alt for overbeskyttende og at han forsøker å sabotere livet hennes, avviser hans råd.

Nick og Darcy tilbringer mer og mer tid sammen, og utvikler etter hvert romantiske følelser for hverandre. Imidlertid stjeler han Darcy sine planer for en annonse-kampanje rettet mot kvinner, selv om han senere angrer på handlingene sine - spesielt etter at Dan gir Darcy sparken fra firmaet hans. Nick overtaler Dan til å gir Darcy en ny mulighet, og Nick innrømmer at de nye annonsene egentlig var hennes idé. Over tid lykkes Nick med å reparere forholdet til mange kvinnelige bekjente, spesielt de han møter via jobben hans. Men Nick mister denne telepatiske gaven sin under en voldsom torden og lyn-nedslag når han var på vei for å møte firmaets sekretær, Erin. Cameron slår opp med Alex, etter at hun nekter å ha sex med ham. Nick finner og trøster henne. Nick besøker deretter Darcy, og forklarer alt som har skjedd med ham. Hun gir ham sparken, men tilgir ham for oppførsel hans. Filmen avslutter deretter med at de deler et kyss.

Rolleliste
----------

* Mel Gibson som Nick Marshall, som plutselig har muligheten til å høre alt kvinner tenker.
* Helen Hunt som Darcy McGuire: Nicks medarbeider, som etter hvert utvikler ett forhold til Nick.
* Marisa Tomei som Lola: Nicks tidliger ekjæreste, som arbeider ved en kaffebar, og ønsker å begynne som skuespiller.
* Ashley Johnson som Alexandra "Alex" Marshall: Datteren til Nick som kommer for å hos ham.
* Alan Alda som Dan Wanamaker: Nick's sjef.
* Mark Feuerstein som Morgan Farwell.
* Judy Greer som Erin
* Lauren Holly som Gigi: Nicks tidligere kone. Mor til Alexandra, og nå gift med Ted.
* Robert Briscoe Evans som Ted: Gift med Gigi, og ste-far til Alexandra.
* Eric Balfour som Cameron: Alexandras litt eldre kjæreste som dumper henne.
* Ana Gasteyer som Sue Cranston.

Referanser
----------

1. 1 2 3 4 5 6 7 8 9 10   (på cs) *ČSFD*, 2001, Wikidata Q3561957,
2. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]
3. ↑  «Det kvinner vil ha». filmweb.no. Besøkt 23. november 2017.

Eksterne lenker
---------------

* (en) *Det kvinner vil ha* på Internet Movie Database Rediger på Wikidata

* (no) *Det kvinner vil ha* hos Filmfront Rediger på Wikidata

* (sv) *Det kvinner vil ha* i Svensk Filmdatabas Rediger på Wikidata

* (da) *Det kvinner vil ha* i Danmark Nationale Filminstitut Rediger på Wikidata

* (en) *Det kvinner vil ha* på AllMovie Rediger på Wikidata

* (fr) *Det kvinner vil ha* på Allociné Rediger på Wikidata

* (nl) *Det kvinner vil ha* på MovieMeter Rediger på Wikidata

* (en) *Det kvinner vil ha* på Turner Classic Movies Rediger på Wikidata

* (en) *Det kvinner vil ha* på American Film Institute Rediger på Wikidata

* (en) *Det kvinner vil ha* på Rotten Tomatoes Rediger på Wikidata